 **PRIJEDLOG**

 GRADSKO VIJEĆE

KLASA: UP/I-363-02/22-01/01

## URBROJ: 2186-16-02/1-22-1

Ludbreg, 12. kolovoza 2022. god.

 Na temelju članka 36. Zakona o koncesijama («Narodne novine», br. 69/17 i 107/20), članka 45. Zakona o komunalnom gospodarstvu („Narodne novine“ br. 68/18, 110/18 i 32/20) Odluke o komunalnim djelatnostima na području Grada Ludbrega („Službeni vjesnik Varaždinske županije“, br. 07/10)**,** članka 34. Statuta Grada Ludbrega („Službeni vjesnik Varaždinske županije“, br.12/21), Gradsko vijeće Grada Ludbrega na 12. sjednici održanoj dana 12. kolovoza 2022. g., donosi sljedeću

# ODLUKU O DAVANJU KONCESIJE

**za obavljanje komunalne djelatnosti** **dimnjačarskih poslova na području** Grada Ludbrega

**I.**

 **Davatelj koncesije i naziv odabranog najpovoljnijeg ponuditelja**:

GRAD LUDBREG, Trg Sv. Trojstva 14, OIB: 84947290034 (u daljnjem tekstu: Davatelj koncesije) za obavljanje komunalne djelatnosti dimnjačarskih poslova na području Grada Ludbrega daje koncesiju odabranoj Zajednici ponuditelja DIMAX d.o.o. (nositelj ZP, 1. član), M. Krleže ½, 42000 VARAŽDIN, OIB: 56608479548 i CAMINUS j.d.o.o. (2. član ZP), J. Jurkovića 5, 42000 VARAŽDIN, OIB: 06221600831 (u daljnjem tekstu: Koncesionar), a sve na temelju prethodno provedenog postupka dodjele koncesije (evidencijski broj koncesije: 1-2022-K) koji je započeo danom objave Obavijesti o namjeri davanja koncesije u Elektroničkom oglasniku javne nabave Narodnih novina (EOJN RH) dana 26. svibnja 2022. godine, broj objave: 2022/S 01K-0021421, u kojem je ponuda Zajednice ponuditelja br. 1/2022 (URBROJ: 378-22-11) od 15. lipnja 2022.g. ocjenjena kao najpovoljnija.

**II.**

**Vrsta i predmet koncesije:** javna usluga - obavljanje komunalne djelatnosti dimnjačarskih poslova na području Grada Ludbrega.

Pod dimnjačarskim poslovima podrazumijeva se provjera ispravnosti i funkcioniranje dimovodnih objekata - dimnjaka i uređaja za loženje, obavljanje prvih, redovnih i izvanrednih pregleda dimovodnih objekata - dimnjaka i uređaja za loženje, čišćenje dimnjaka i uređaja za loženje, poduzimanje preventivnih mjera za sprječavanje opasnosti od požara, eksplozije, trovanja, te zagađivanje zraka, kako ne bi nastupile štetne posljedice zbog neispravnosti dimovodnih objekata - dimnjaka i uređaja za loženje.

**III.**

**Priroda i opseg te mjesto odnosno područje obavljanja djelatnosti koncesije:**

Obavljanje dimnjačarskih poslova na području svih naselja Grada Ludbrega.

**IV.**

**Procjenjena vrijednost koncesije: z**a razdoblje trajanja koncesije od 5 godina procjenjena vrijednost koncesije iznosi 1.250.000,00 kn, odnosno 250.000,00 kn godišnje.

**V.**

 **Rok trajanja i visina naknade za koncesiju:** predmetna koncesija iz točke I. ove Odluke daje se na rok od pet (5) godina, uz visinu godišnje naknade za koncesiju u iznosu od 28.000,00 kn (slovima: dvadesetosamtisućakuna) godišnje.

Rok započinje teći od dana sklapanja ugovora o koncesiji između Davatelja koncesije i Koncesionara.

**VI.**

**Posebni uvjeti kojima tijekom trajanja koncesije mora udovoljavati odabrani najpovoljniji ponuditelj odnosno podnositelj zahtjeva iz članka 39. Zakona o koncesijama:** nema posebnih uvjeta.

**VII.**

 **Rok mirovanja:** petnaest (15) dana od dana dostave ove Odluke svakom ponuditelju pri čemu se dostava Odluke smatra obavljenom istekom dana objave u Elektroničkom oglasniku javne nabave Narodnih novina (EOJN RH).

**VIII.**

**Rok u kojem je odabrani ponuditelj obvezan sklopiti ugovor o koncesiji s davateljem koncesije:** Odabranom najpovoljnijem ponuditelju ponuditi će se zaključivanje ugovora o koncesiji **u roku od 15 dana** od dana kada je Odluka o davanju koncesije postala izvršna.

**IX.**

 **Osnovna prava i obaveze davatelja koncesije i koncesionara:** utvrđena suUgovorom o koncesiji čiji je nacrt sastavni dio Dokumentacije za nadmetanje.

Sklapanjem Ugovora o koncesiji Davatelj koncesije i Koncesionar stječe prava i preuzimaju obveze koje proizlaze iz predmetnog Ugovora i sukladno pravima i obvezama navedenim u Dokumentaciji za nadmetanje.

**X.**

 **Vrsta i vrijednost jamstva za provedbu ugovora o koncesiji:**  Odabrani Koncesionar je dužan prije potpisivanja ugovora o koncesiji predati Davatelju koncesije jamstvo za uredno ispunjenje ugovora i naknadu štete koja može nastati zbog neispunjenja obveza iz ugovora o koncesiji, u vidu zadužnice ili bjanko zadužnice, ovjerene kod javnog bilježnika, sukladno propisima o ovrsi, u apsolutnom iznosu od 10% od ukupne vrijednosti ugovora o koncesiji, bez PDV-a i popunjena u skladu s Pravilnikom o obliku i sadržaju bjanko zadužnice (Narodne novine, broj 115/12 i 82/17). odnosno Pravilnika o obliku i sadržaju zadužnice (Narodne novine br 115/12).

**VI.**

 Ova Odluka stupa na snagu danom donošenja.

Ovlašćuje se gradonačelnik Grada Ludbrega da na temelju ove Odluke s koncesionarom zaključi Ugovor o koncesiji.

**Obrazloženje razloga za odabir ponuditelja**

 Dana 26. 05. 2022.g Grad Ludbreg je kao Davatelj koncesije u Elektroničkom oglasniku javne nabave Narodnih novina (EOJN RH) objavio Obavijest o namjeri davanja koncesije za obavljanje komunalne djelatnosti dimnjačarskih poslova u Gradu Ludbregu, evidencijski broj koncesije: 1-2022-K, pod brojem: 2022/S 01K-0021421, čime je započeo postupak davanja koncesije.

 Sukladno navedenoj Obavijesti zainteresirani gospodarski subjekti mogli su dostaviti svoje ponude u roku za dostavu ponuda koji je određen danom 27. 06. 2022. godine u 11:00 sati u prostorijama Grada Ludbrega, Trg Sv. Trojstva 14, kada je Naručitelj pristupio javnom otvaranju ponuda.

 Uvidom u urudžbeni zapisnik Naručitelja te Zapisnik o otvaranju ponuda utvrđeno je da su do krajnjeg roka za dostavu ponuda 27. lipnja 2022. do 11:00 sati pristigle dvije (2) ponuda i to slijedećih ponuditelja: ZAJEDNICE PONUDITELJA: DIMAX d.o.o. (nositelj ZP, 1. član), M. Krleže ½, 42000 VARAŽDIN, OIB: 56608479548 i CAMINUS j.d.o.o. (2. član ZP), J. Jurkovića 5, 42000 VARAŽDIN, OIB: 06221600831 te ponuda ponuditelja DIMNJAČARSTVO VALJAK d.o.o. Črešnjevo, Školska 11, 42201 BERETINEC OIB: 52019316496.

 Temeljem članka 33. Zakona o koncesijama („Narodne novine“ br. 69/17 i 107/20), Stručno povjerenstvo za davanje koncesije otvorilo je dana 27. lipnja 2022.g. pristigle ponude te je o otvaranju ponuda sastavljen Zapisnik KLASA: 363-02/22-01/02, URBROJ: 2186-16-03/1-22-13.

 Temeljem članka 34. Zakona o koncesijama („Narodne novine“ br. 69/17 i 107/20), Stručno povjerenstvo za davanje koncesije je dana 5. srpnja 2022.g. započelo sa postupkom pregleda i ocjene pristiglih ponuda, o čemu je sastavljen Zapisnik o pregledu i ocjeni ponuda

KLASA: 363-02/22-01/02, URBROJ: 2186-16-03-3/1-22-16 od 22. srpnja 2022.g.

 Prigodom analize i pregleda ponuda utvrđeno je da je ponuda ponuditelja DIMNJAČARSTVO VALJAK d.o.o. Črešnjevo, Školska 11, 42201 BERETINEC, OIB: 52019316496, neuredna, s obzirom da je ponuditelj na zahtjev davatelja koncesije dostavio objašnjenje neuobičajeno niskih cijena kojim nije dovoljno jasno obrazložio niti dokazao na zadovoljavajući način nisku predloženu razinu cijena ne referirajući se niti na jednu stavku koju je naveo davatelj koncesije u svom zahtjevu za objašnjenjem neuobičajeno niske cijene, već se očitovao paušalnim navodima.

 S obzirom da za davatelja koncesije takvo objašnjenje nije dovoljno jer bi se dovelo u pitanje kvalitetno i pravovremeno izvršavanje usluge za razdoblje od 5 godina, iz razloga što ponuda nije u skladu s pravilima poštenog tržišnog natjecanja, kao takva sadrži odredbe koje davatelj koncesije smatra štetnim, a sve s osnove neuobičajeno niske cijene, koju ponuditelj nije objasnio ponuda se sukladno čl. 34. st. 4. Zakona o koncesijama (NN 69/17 i 107/20) odbija rješenjem kao neuredna.

 Sukladno Dokumentaciji za nadmetanje određeno je da je kriterij za odabir ponuditelja ekonomski najpovoljnija ponuda koja ispunjava sve uvjete i zahtjeve iz dokumentacije za nadmetanje, a najpovoljnijom ponudom smatrat će se ponuda s najvećim brojem bodova utvrđenim prema kriterijima:

- najniža ponuđena cijena usluge u troškovniku (cjeniku): 60% u bodovanju ponuda,

- najviša ponuđena godišnja naknada za koncesiju: 30% u bodovanju ponuda,

- kvaliteta usluge (referentna lista uspješno obavljenih poslova): 5 % u bodovanju ponuda,

- broj zaposlenih djelatnika: 5% u bodovanju ponuda.

 Za preostalu ponudu i to Zajednice ponuditelja: DIMAX d.o.o. (nositelj ZP, 1. član), M. Krleže ½, 42000 VARAŽDIN, OIB: 56608479548 i CAMINUS j.d.o.o. (2. član ZP), J. Jurkovića 5, 42000 VARAŽDIN, OIB: 06221600831 utvrđeno je da u potpunosti zadovoljava sve uvjete iz Dokumentacije za nadmetanje, sve tražene uvjete prema Zakonu o koncesijama te Zakonu o javnoj nabavi te da je Zajednica ponuditelja dokazala svoju sposobnost za obavljanje predmeta koncesije.

 Pregledom i ocjenom pristigle ponude Stručno povjerenstvo je utvrdilo da je je ponuda imenovanog ponuditelja prihvatljiva i valjana i temeljem kriterija za odabir (ekonomski najpovoljnija ponuda) ocjenjena je najpovoljnijom, sa ponuđenom cijenom usluga =4.993,95 kn (bez uključenog PDV-a) odnosno =6.242,44 kn (sa uključenim PDV-om) i ponuđenom godišnjom naknadom za koncesiju u iznosu od =28.000,00 kn, čime je imenovani ponuditelj prema kriteriju ekonomski najpovoljnije ponude ostvario ukupno 100 bodova.

 Stručno povjerenstvo je temeljem članka 36. Zakona o koncesijama (NN 69/17 i 107/20) za davanje koncesije za obavljanje javne usluge komunalne djelatnosti dimnjačarskih poslova na području Grada Ludbrega predložilo odabir Zajednice ponuditelja DIMAX d.o.o., M. Krleže ½, 42000 VARAŽDIN, OIB: 56608479548 i CAMINUS j.d.o.o., J. Jurkovića 5, 42000 VARAŽDIN, OIB: 06221600831, te je slijedom navedenog odlučeno kao u izreci ove Odluke.

 **Pouka o pravnom lijeku**

 Protiv ove Odluke može se izjaviti žalba u pisanom obliku Državnoj komisiji za kontrolu postupaka javne nabave (Koturaška cesta 43/IV, 10000 Zagreb), u roku od 10 (deset) dana od dana primitka ove Odluke, sukladno odredbama čl. 405. i 406. Zakona o javnoj nabavi („Narodne novine“ br. 120/16, dalje u tekstu: ZJN 2016).

 Žalba mora sadržavati najmanje podatke navedene u članku 420. Zakona o javnoj nabavi (ZJN 2016), a dostavlja se neposredno u pisanom obliku, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

 Pravodobnost žalbe utvrđuje Državna komisija, a žalbeni postupak se provodi sukladno Zakonu o javnoj nabavi (ZJN 2016)

 Žalitelj koji je propustio izjaviti žalbu u određenoj fazi postupka nema pravo na žalbu u kasnijoj fazi postupka za prethodnu fazu.

 Žalitelj je dužan istodobno jedan primjerak žalbe dostaviti i Davatelju koncesije na dokaziv način.

 **Predsjednik Gradskog vijeća**

 Darko Jagić

Odluka se dostavlja s preslikom Zapisnika o pregledu i ocjeni ponuda:

1. Zajednici ponuditelja DIMAX d.o.o. i Caminus j.d.o.o., M. Krleže ½, 42000 VARAŽDIN – osobnom dostavom

2. Pismohrana, ovdje

3. Odluka o davanju koncesije, kao i njezine izmjene, bez odgode se objavljuje u Elektroničkom oglasniku javne nabave Republike Hrvatske (EOJN RH) na standardnom obrascu, a po potrebi i u drugim sredstvima javnog priopćavanja Republike Hrvatske